
BURXA 


Butlleta contra-Informatiu de la vila de Sants. 


RESI DENCLA 1)'V\ IS, 
NEGOaRODÓ? 

A Sants “ja tenim residència 
assistida” pera la gent gran, això 
és el que diuen els cartells que 
s’han penjat pel barri darrera¬ 
ment. Però la veritat no és aques¬ 
ta Ja que la residència no és per 
a tota la gent gran, tan sols per 
aquells i aquelles avis/es que 
s’ho puguin permetre. 

(continua pàg.2) 

EL VEÏNAT PROTESTA PEL 
FORT SOROIJLDELS TRENS 

El 14 de desembre, al Centre So¬ 
cial de Sants, es celebrà una as¬ 
semblea on un centenar de veï¬ 
nes i veïns del barri, van criticar 
l’actual situació de les vies que 
creuen el barri, una situació que 
produeix forts sorolls i tremolors 
a causa del pas dels trens, du¬ 
rant les 24h del dia. 

(continua pag.2) 

DESALLOTJAMENT 
D’UNA FAMÍLIA 

La casa ocupada el passat més 
d'agost per una dona i la seva 
filla al carrer Autonomia davant 
del Parc de l'Espanya Industrial 
(Burxa n°5), va ser desallotjada 
el passat de desembre per quatre 
cotxes patrulla de la policia na¬ 
cional, un altre de policies de 
paisà, un secretari judicial i una 
representant de la suposada 
propietat. Aquesta Redacció no 
ha sabut que en cap moment 
ensenyessin cap ordre de desa¬ 
llotjament ni títol de propietat, 
sinó que simplement, la policia 
es va limitar a exigir a la dona 
que sortís o sinó emprarien la 
força. Quan aquesta va demanar 
un temps per tal d'avisar a amics 
seus i advocats, s'hi van negar i 
la van amenaçar amb detindre- 
la i prendre-li la filla per tancar¬ 
ia a un centre de menors. Davant 
d'això, el desallotjament va ser 
"pacífic", la casa va ser immedia¬ 
tament tapiada (i així continua) i 
la família expulsada va passar u- 
nes entranyables festes nada¬ 
lenques al carrer. 


COMPACT ALFOMBRAS 
CONTINUA EN LLUITA 

Ja fa un mes aue es troben tancats/des a l'interior de la fàbrica de la Zona Franca. 


Prossegueix la tancada dels i les 
treballadors/es de Compact Al- 
fombras, S.A Ara fe un més que 
la plantilla de Compact alfom- 
bras, uns 30 treballadors i treba¬ 
lladores, es van tancar a l'inte¬ 
rior de la fàbrica com a protesta 
per la situació en què els deixava 
l'empresa al tancar per la mala 
gestió de la direcció. La fàbrica, 
després de més de 40 anys en 
funcionament, tancà les portes 
a causa dels elevats deutes que 
la direcció havia contret amb el 
Consorci de la Zona Franca (uns 
500 milions de pessetes), fet que 
ha motivat l'embargament de tot 


el capital actual de l’empresa 
(màquines, així com el mateix 
immoble). Els i les treballadores, 
una plantilla amb una mitjana 
d'edat de 50 anys, es veuen abo¬ 
cats/des actualment a quedar-se 
sense feina i sense cap dret a 
cobrar indemnització. Aquest és 
el motiu del seu tancament, així 
com de les negociacions que, 
havent-se iniciat amb la Gerència 
de la Societat Anònima (Lluis 
Fisas Comellas) han quedat 
aturades per Nadal. La proposta 
de la plantilla és cobrar, com a 
mínim, la meitat de les indemnit¬ 
zacions amb la venda del pro¬ 


ducte en stock, doncs és el ma¬ 
terial emmagatzemat l'únic bé 
que no ha estat embargat pel 
Consorci de la Zona Franca. 
Aquesta reivindicació de mínims 
es veu motivada perquè, si bé el 
consorci es quedarà amb l'edifi¬ 
ci, no preveu mantenir la produ¬ 
cció ni tampoc la plantilla. En 
paraules de Maria, delegada sin¬ 
dical de l'empresa i portamveu 
de l'assemblea de treballadores 
i treballadors, si les negociaci¬ 
ons no tiren endavant es veuran 
obligats/des a emprendre ac¬ 
cions per a denunciar pública¬ 
ment la seva situació. 


LES CONSIGNES DELS TREBALLADORS I TREBALL ADORES. 


-EL CONSORCIO Y LA JUNTA LIQUIDADORA DB COHPACT ALfOMBRAS 
ESTAN JUQANDO CON NOSOTROS. SOLUCIONES YA! 

-FISAS, DEJA QUE EL SOL SAUjA TAHBIÉN PARA LOS TRAHAJADORES. 
-NOS ECHAN A LA CALLE SIN UN DURO. QUEREMOS JUSTÍCIA. 


27-G, JEDICIA L'HAMSA 

Es convoca una concentració a les 10:30h davant rAudiència. 


El proper dimecres 27 de gener, 
tindrà lloc la vista d'apelació del 
procés judicial que pretén desa¬ 
llotjar l'FLAMSA. L'Audiència de 
Barcelona, decidirà si està d'a¬ 
cord o no amb la decisió del jut¬ 
jat de 1 rinstància que ha ordenat 
3 vegades en 2 anys el desallot¬ 
jament del Centre Social Auto- 
gestionat, ordres de desallot¬ 
jament que han estat paralitza¬ 
des per la gran quantitat de re¬ 
colzament i participació de la 
gent del barri en les protestes 
en contra de les ordres judicials. 
Des del CSAHamsa han convo¬ 
cat tot una sèrie d'actes (deta¬ 
llats a L'AGENDA) durant els dies 
anteriors al judici, així com la 
continuació de la campanya 
l'HAMSA PLAÇ APER PLAÇA, 
que durant les últimes setmanes. 


ha dut informació, exposicions i 
actes a diferents places del barri 
els dissabtes al matí. També han 
redactat un dossier informatiu, 
en el que en diferents textos, ex¬ 
pliquen tot allò que durant els 
últims 3 anys ha passat al vol¬ 
tant del CSAHamsa, desde l'àm¬ 
bit d'un punt de referència alter¬ 
natiu per a tothom del barri que 
ho ha desitjat. També hi podem 
veure una detallada explicació 
de l'extrany procés judicial que 
ha envoltat l'okupació de l'edi¬ 
fici, amb intervencions extra-ju- 
dicials del Districte incloses. En 
un altre apartat del dossier po¬ 
dem veure tots els espais que 
s'han rehabilitat dins de lHamsa, 
i tots aquells col.lectius del barri 
que els utilitzen, realitzant-hi 
activitats de habitualment. 

I a Riipxa* 


EL VEÏNAT ES TORNA A MOBILITZAR 

DESPRÉS DE 20 ANYS AMB SOROLLS 

A l'assemblea del passat dijous 14 de gener hi van participar un centenar de veïns i veïnes. 



Les vies són un mal son pel veïnat dels edificis més propers. 


UNA EMPRESA PRI¬ 
VADA TREU PROFIT 
D UNA NECESSITAT 
PELS AVIS I ÀVIES 

(vé de la pàg.!) 

I és que aquesta nova residència 
la porta una empresa privada i 
conseqüentment el preu d’una 
habitació individual oscil.la en¬ 
tre les 180.000 i les 200.000pts 
(140.000 o 150.000 quan es com¬ 
partida). Davant la nova aparició 
d’una residència privada, la 
Coordinadora d’Urbanisme de 
Sants, Hostafrancs i La Bordeta 
que fa més de cinc anys que de¬ 
mana un equipament com a- 
quest, però de caire públic, ha 
comentat que “potser hi ha un 
sector de la població que ho pot 
pagar i ho necessita, però nosal¬ 
tres demanem una residència as¬ 
sistida per a la gent gran, públi¬ 
ca, perque hi ha persones que 
cobren entre40.000 i 80.000 ptes. 
de nòmina i no es poden perme¬ 
tre residències privades”. Per a 
més informació la Coordinadora 
ha convocat una assemblea in- 
fonnativa el dilluns 25 de gener 
a les 6 de la tarda a les Cotxeres, 
on hi està tothom convidat. Per 
altra banda, la Generalitat ha 
cedit la gestió del nou Centre de 
Dia per al gent gran, del carrer 
Muntades, a l’empresa privada 
EULEN S. A. que es dedica a la 
neteja d’hospitals. El Secretariat 
d'Entitats, però, havia presentat 
un projecte sense ànim de lucre 
a la Generalitat per a dur-ne la 
gestió. 

JARRAI A SANTS 

El Casal Independentista va por¬ 
tar a dos membres de l'orgamtza- 
ció de joves independentistes 
basca Jarrai perquè expliquessin 
la seva visió del conflicte basc, i 
la nova situació donada amb la 
Treva d'ETA i el Pacte de Lizarra, 
així com de les altres lluites i re¬ 
pressions que es produeixen a 
Euskal Herria (explotació labo¬ 
ral, ocupació policial i militar, ex¬ 
termini de la llengua i cultures 
basques, etc...) i els projectes de 
l'esquerra abertzale. A la xerrada 
i van assistir una cinquantena 
de persones del barri, que així 
van poder escoltar directament 
les seves explicacions sobre el 
^"Nconflicte a Euskadi. 


A l’assemblea, convocada pel 
veïnat del carrer d’Antoni 
Capmany, es va parlar concreta¬ 
ment del soroll continu que pro¬ 
dueixen els trens que entren i 
surten de l’Estació de Sants i del 
sistema d’agulles que ha quedat 
obsolet, així com la divisió del 
barri, que fan les vies, i la deixa¬ 
desa dels voltants. Des de la 
Seu de Districte, tal i com va 
informar no fa gaires dies el diari 
“El Periódico”, el president Pere 
Alcober va prometre que existeix 
una inversió de 100 milions de 
ptes. pera millorar l’aspecte dels 
carrers Antoni Capmany i Jocs 
Florals. Aquests diners, diu que 
permetran la plantació d’arbres 
i la instal.lació de làmines de 
plàstic transparent que faran de 
prolongació de les tanques exis¬ 
tents. De totes formes, però, tot 
i que aquest projecte ja està 
aprovat, les persones que assis¬ 
tiren a l’assemblea van decidir 
crear una comissió per tal de dis¬ 
senyar un projecte bàsic sobre 
la zona, on s’expressin les exi¬ 
gències concretes del veïnat, i 
presentar-lo al Districte. 


Aquesta comissió s’ha consti- 
tuit com a Entitat del barri i té un 
dels punts molt clar: "la millora 
de l’entorn ve determinat pel so- 
terrament de les vies i no accep¬ 
ten de cap manera l’unica solu¬ 
ció que ha ofert el Districte". Per 
tal d’aconseguir els seus objec¬ 
tius la nova Comissió de Veïnes 


i Veïns del c/Antoni Capmany i 
l’entorn, parlarà amb persones 
d’altres carrers més propers a 
Sta. Eulàlia i l’Hospitalet, que 
estan eh la mateixa situació, per 
tal que participin, com tothom 
qui vulgui, a la propera assem¬ 
blea del 28 de gener que se 
celebrarà al C.S. de Sants. 


DUES NOVES OKUPACIONS AL BARRI 

Les cases okupades son al c/Melcior de Palau n°122 i al c/Noguera Pallaresa n°l 1 

Durant la primera quinzena del mes de gener, s'han okupat 
dues noves cases al barri. La primera okupació es va 
produir el passat dissabte 9 de gener al n°122 del carrer 
Melcior de Palau. Segons un escrit que ens han fet arribar 
el okupants, que pertanyen al col·lectiu de la PUA de 
Sants-Les Corts, "s'ha començat l'any amb bon peu, amb 
peu de lluita, i es que s'ha alliberat un espai de runa, 
abandó i especulació pel barri, per tal de fer un nou 
Centre Social Autogestionat on poder desenvolupar tot 
tipus d'activitats sense haver de patir el control 
institucional. Una patrulla de la policia nacional va 
aparèixer al cap d'unes hores de l'okupació, però després 
d'uns crits xulescos, van marxar sense actuar. 

La segona okupació ha estat al n°l 1 del carrer Noguera 
Pallaresa, on una vintena de persones el migdia del passat 
dissabte 16 de gener van recolzar a la gent que okupava 
l'edifici. En principi sembla ser que serà rehabilitat i utilitza't 
com a vivenda. En tots dos casos els edificis portaven 
molts anys abandonats, per això, hi ha molta feina de 
neteja, i els/les okupants demanen la solidaritat de tothom 
qui pugui passar a ajudar-los o a dur-hi eines o estris. Façana de l'okupació de Melcior de Palau 

La burxa* 



Gran quantitat de carrers del barri es troben en obres en les últimes setmanes, s’acosten les eleccions? 


Si heu voltat pel barri últimament 
us haureu adonat que des de fa 
uns mesos estan tots o quasi 
tots els carrers aixecats, des 
d'aquesta redacció encara no 
ens expliquem a que es deu. La 
veritat és que s'han produit 
situacions d'allò més extranyes 
com els paletes que van 
començar a aixecar la calçada del 
carrer jocs florals i a pesar dels 
avisos d'un veí del carrer es van 
trobar amb el sostre del metro, 
després de consultar amb els 
seus “superiors” van suspendre 
la feina i van reprendre-ía al lloc 
correcte, no hi ha prou obres per 
que a sobre aixequin trossos de 
carrers que no s'han d'arreglar. 
A la Gran Via trobem també un 
fenomen extranyíssim, després 
d'estar-s'hi dos anys fent la 
vorera nova i construint la nova 



Moment en que Texcavadora va topar amb d túnd del Metro. 


estació de Ferrocarrils Catalans 
de La Magòria, estan tornant a 
aixecar la vorera que encara 
estava nova de “trinca”, sembla 
que es van oblidar d'algún 
conducte del gas o ves a saber, 
l'únic que sabem és que estan 
desfent allò que havien fet no fa 
un any, això no hi ha qui ho 
entengui. A més hem de tenir en 
compte les obres de la plaça 
Cerdà, dels carrers Sagunt, Joan 
Guell, Rector Triadó i un llarg 
etc... Ha passat l'huracà “mitch” 
per la nostre vil. la? Haurem de 
fer una marató solidària i recollir 
ajuda pels damnificats? 
L'ajuntament ha començat un 
projecte de búsqueda intensiva 
de refugis antiaeris a Sants? 

O només és un senyal de que 
s'apropen les el.leccions 
municipals?. 


ACTE CONTRA LES PRESONS 

Més de 200 persones van participar en Tacte d’aquest any 


BRUTALITAT DE LA 
POLICIA A LA UAB 

Una jove de Sants va ser ferida durant les càrregues 


Una de les protestes que per cap 
d'any es fa en solidaritat amb els 
presos i preses, es va fer a partir 
de les 20h del dia 31 de desembre 
davant de la presó Model de 
Barcelona (c/Entença), on du¬ 
rant una hora les 230 persones 
allà concentrades van caminar 
amb torxes al voltant dels murs 
de la presó, mentre es llençaven 
cohets per tal de que els em- 


LA POLICIA JUGA 
AMB NENS I NENES 

Com cada any, per aquestes da¬ 
tes es celebra a Barcelona el Sa¬ 
ló de la Infància i de la Joventut 
on es realitzen activitats lúdi¬ 
ques pels nens i nenes. Des de 
fa temps que algunes d'aques¬ 
tes activitats lúdiques estan or¬ 
ganitzades per diferents cossos 
de repressió de l'Estat (exèrcit. 
Guàrdia Civil, Policia Nacional). 
Aquest any, un dels jocs con¬ 
sistia en un passeig en una de 
les furgones de la unitat d'antia- 
valots de la policia nacional. 
D'aquesta manera es disfressa 
de cara a les criatures la funció 
real dels cossos de repressió. 


presonats notessin el que esta¬ 
va passant. Diverses persones, 
mentrestant, anàven fent pinta¬ 
des reivindicatives en contra de 
les presons i en solidaritat amb 
els reclusos (prop d'una cin¬ 
quantena de pintades), al da¬ 
munt dels murs de la presó. Du¬ 
rant tota l'estona, un nombrós 
grup de policies de paisà vigilà- 
ven a la gent que es manifestava. 

EI Rector va denunciar 
^ a la policia nacional. 

Tothom demana la 
CjP dimisió de la Delegada 

Julia García Valdecasas. 


El dijous 14 de gener, José Ma¬ 
ria Aznar va visitar la UAB. La 
seva visita, va convertir el 
Campus de la Universitat en un 
camp de tir pels agents d'anti- 
avalots. Quan un grup d'uns 200 
estudiants pretenia respondre la 
provocadora visita d'Aznar amb 
pancartes í xiulets, els anti- 
avalots els van colpejar brutal¬ 
ment, van disparar pilotes de 
goma i pots de fum, o sigui utilit¬ 
zant els seus mètodes habituals. 


però aquest cop enmig d'una 
universitat i amb els mitjans de 
comunicació al davant. L'agres¬ 
sió de la policia va provocar més 
de 20 ferits/des (entre els que hi 
havia 2 professors í dos treba¬ 
lladors del campus). Com a res¬ 
posta als fets, el 15 de gener 
unes 8.000 persones es van mani¬ 
festar pel centre de Barcelona, 
fins arribar a la Delegació del Go¬ 
vern, on es van llençar ous, 
ampolles i escombraries. 














Truca al naatre conteatadar per de¬ 
nunciar qualsevol injustícia □ informació 
que conaideria que paguem difondre. 

93.442.62.53 

ADRECES 

Hamsa, c/Miquel Bleach 15 
Can Vies, c/Jocs Florals 42 
La F resca, c/Fisas 5 
CS de Sants, c/Olzinelles 30 
Casal Indepe, c/Demòstenes 

© 


Í-'AGENDA 


ACTIVITATS CONTRA EL JUDICI A L'HAMSA 


Diumenge 17 de gener L'HAMSA PLAÇA PER PLAÇA. 


Dilluns 18 de gener 

Dimarts 19 de gener 
Dimecres 20 de gener 
Dijous 21 de gener 
Divendres 22 de gener 
Dissabte 23 de gener 
Dilluns 25 de gener 
Dimarts 26 de gener 
Dimecres 27 de gener 


L'HAMSA PLAÇA PER PLAÇA. 

12:00h A la Pl. de Sants, reciclatge de joguines, pintada de mural, exposició, 
informació i xocolatada. 

19:00h Taller sobre la masturbació. Organitza: FAGC 

19:00h Xerrada sobre la lluita per una Residència d'avis al barri. 

20:00h Passi de pel·lícula: "Justino, un asesino de la tercera edad". 

19:00h Xerrada sobre ràdios lliures. 

19:00h Cafeta Tensa amb pel·lícula "El Mesidor". 

19:00h Concert a la Cafeta: "Fuinha". 

19:00h Trobada de Clowns. 

12:00h Concentració: "Prou desallotjaments" a Canaletes. 

19:00h Selecció de Curtmetratges. 

21:00h Xerrada: "El conflicte de Ruanda". 

10:301i Concentració davant de l'Audiència (P/ Lluis Companys) 


TALLERS 



Dimarts 18:30/20h dijous 18/2 lh 

curset d'anglès 

CS de Sants 

Dimecres 19:3 Oh 

taller de clown 

Hamsa 

Dimecres 19:30 a 21h 

curset de català 

CS de Sants 

Dimecres 19:3 Oh 

taller "eines per la vida" 

CS de Sants 

Dijous de 11 a 14h 

taller de joieria 

Hamsa 

Dijous de 17 a 20h 

taller de còmic 

Hamsa 

Dijous de 21 a 22:30h 

classes de balls de saló 

CS de Sants 

Divendres 19h 

trobada de malabars i percussió 

Hamsa 

Tots els dies a partir de les 17h 

escola d'adults (d'alfabetització a G.E.) 

Escola Perú 

*Els tallers del CS de Sants, costen entre 2.000 i 3.000 pts al mes. 



CAFETES 
Can Vies 

Hamsa 


Tots els dies de 18 a22h. 

* Assemblea els diumenges a les 19h. 

De diumenge a dijous de 19 a 23h, div. i dis. de 19 a 3h. 

* Assemblea els dimarts a les 21:30h (cada 15 dies). 


23 de gener a les 12h. CONCENTRACIÓ 
"Prou desallotjaments" a Canaletes 


BUTLLETA OE SUSCKIPCIÓ i 

Si no vols perdret cap número de lA BURXA* i, a més vols col.laborar en la continuitat d'aquest projecte ara tens la | 
possibilitat de suscriuret a lA BURXA* per tot un any. 12 mesos assegurats de contrainformació. Tan sols cal que omplis ■ 
aquesta butlleta (la pots fotocopiar per tal de no fer malbé l'exemplar) i fer-la arribar a Can Vies (c/Jocs Florals 42, ■ 
08014 Sants). Pots escollir en dues modalitats, que et seràn cobrades quan rebis el primer número: 

pagar óOOptes anuals de despeses d'edició i correu. ■ 

pagar 1 .OOOptes anuals de despeses d'edició, correu, més un bó d'ajut, 
i escriure les teves dades per tal de poguerfho fer arribar! 

Nomo col.lectiu/associació/etc.Adreça.< 

, Població.Codi Postal.Telèfon.. 






















